ಜಾರ್ಜಿಯೊ ಆತನ ಹಾಡುಗಳನ್ನು ಕಾಫಿ ಹೌಸ್ ಗಳಲ್ಲಿ ಮತ್ತು ಪಬ್ ಗಳಲ್ಲಿ ಪ್ರದರ್ಶಿಸಲು ಪ್ರಾರಂಭಿಸಿದನು. ಮೊದಲು ಒಂದು ವಾದ್ಯವೃಂದವನ್ನು ಕಟ್ಟಲು ಪ್ರಯತ್ನಿಸಿದನು, ಆದರೆ ಏಕಾಂಗಿಯಾಗಿ ಪ್ರದರ್ಶನವನ್ನು ನೀಡಲು ಆತನು ಬಯಸುತ್ತಾನೆಂಬುದನ್ನು ಶೀಘ್ರದಲ್ಲೇ ಅರಿತುಕೊಂಡನು. ಆತನು ಕೊಟ್ಟಿರುವ ಹೆಸರು ನಿರೀಕ್ಷಿತ ಅಭಿಮಾನಿಗಳಿಗೆ ನೆನಪಿನಲ್ಲಿ ಉಳಿಯದಿರಬಹುದೆಂದು ಭಾವಿಸಿ, ಆತ ರಂಗನಾಮವಾದ "ಕ್ಯಾಟ್ ಸ್ಟೀವನ್ಸ್" ಎಂಬ ಹೆಸರನ್ನು ಆಯ್ಕೆಮಾಡಿಕೊಂಡನು. ಏಕೆಂದರೆ ಆತನ ಸ್ನೇಹಿತೆಯು ಆತ ಬೆಕ್ಕಿನಂತಹ ಕಣ್ಣನ್ನು ಹೊಂದಿದ್ದಾನೆ ಎಂದು ಹೇಳಿದ್ದಕ್ಕಾಗಿ ಎನ್ನಲಾಗಿದೆ. ಆದರೆ ಮುಖ್ಯವಾಗಿ ಈ ಹೆಸರನ್ನು ಇಡಲು ಕಾರಣ ಹೀಗೆಂದು ಹೇಳಿದ್ದಾನೆ: "ಯಾರಾದರೂ ಮಳಿಗೆಗೆ ಹೋಗಿ 'ಆ ಸ್ಟೀವನ್ ಡೆಮೆಟ್ರೆ ಜಾರ್ಜಿಯೊ ಆಲ್ಬಂ' ಅನ್ನು ಕೊಡಿ ಎಂದು ಕೇಳುವುದನ್ನು ನನ್ನಿಂದ ಊಹಿಸಿಕೊಳ್ಳಲು ಸಾಧ್ಯವಿಲ್ಲ. ಹಾಗು ನಾನು ಖಂಡಿತವಾಗಿ ಹೇಳುತ್ತೇನೆ ಇಂಗ್ಲೆಂಡ್ ನಲ್ಲಿ ಮತ್ತು ಅಮೇರಿಕಾದಲ್ಲಿ ಅವರು ಪ್ರಾಣಿಗಳನ್ನು ಪ್ರೀತಿಸುತ್ತಾರೆ." 1966 ರಲ್ಲಿ ಆತನ 18 ನೇ ವಯಸ್ಸಿನಲ್ಲಿ ನಿರ್ವಾಹಕ/ನಿರ್ಮಾಪಕನಾಗಿದ್ದ ಮೈಕ್ ಹರ್ಸ್ಟ್ ನ ಮೇಲೆ ಪ್ರಭಾವ ಬೀರಿದನು. ಇವನು, ಹಿಂದಿನ ಬ್ರಿಟಿಷ್ ಗಾಯನ ತಂಡವಾದ ದಿ ಸ್ಪ್ರಿಂಗ್ ಫೀಲ್ಡ್ಸ್ ನಲ್ಲಿದ್ದನು. ಆತನ ಹಾಡುಗಳ ಜೊತೆಯಲ್ಲಿ ಆತನ ಮೊದಲನೆಯ ಹಾಡನ್ನು ಧ್ವನಿಮುದ್ರಿಸಲು ಹರ್ಸ್ಟ್ ಏರ್ಪಾಡು ಮಾಡಿದನು. ಅಲ್ಲದೇ ನಂತರದ ಹಾಡುಗಳ ಒಪ್ಪಂದವನ್ನು ಪಡೆಯಲು ಆತನಿಗೆ ಸಹಾಯ ಮಾಡಿದನು. ಆತನ ಮೊದಲನೆಯ ಏಕಗೀತೆಗಳು ಯಶಸ್ವಿಯಾದವು. "ಐ ಲೌ ಮೈ ಡಾಗ್" #28 ನೇ ಸ್ಥಾನ ಗಳಿಸಿತು, ಹಾಗು ಆತನ ಪ್ರಥಮ ಆಲ್ಬಂ ನ ಶೀರ್ಷಿಕೆ ಗೀತೆಯಾದ "ಮ್ಯಾಥಿವ್ ಅಂಡ್ ಸನ್" #2 ನೇ ಸ್ಥಾನ ಪಡೆದುಕೊಂಡಿತು. "ಐ ಆಮ್ ಗೋನ್ನಾ ಗೆಟ್ ಮಿ ಎ ಗನ್" ಎಂಬ ಗೀತೆ ಬ್ರಿಟನ್ ನ ಅಗ್ರ 10 ರ ಪಟ್ಟಿಯನ್ನು ಪ್ರವೇಶಿಸಿತು. ಅದಲ್ಲದೇ"ಮ್ಯಾಥಿವ್ ಅಂಡ್ ಸನ್" ಆಲ್ಬಂ ಪಟ್ಟಿಯಲ್ಲಿ ಸ್ವಾಭಾವಿಕವಾಗಿ ಸೇರಲು ಪ್ರಾರಂಭಿಸಿತು. ದಿ ಟ್ರೆಮೆಲಾಸ್ ನ ಮೂಲ ಆವೃತ್ತಿಯ "ಹಿಯರ್ ಕಮ್ಸ್ ಮೈ ಬೇಬಿ" ಎಂಬ ಪ್ರಸಿದ್ಧ ಹಾಡನ್ನು ಸ್ಟೀವನ್ಸ್ ಗೀತೆಯನ್ನು ಬರೆದು ಧ್ವನಿಮುದ್ರಿಸಿದ್ದಾನೆ.
ಮುಂದಿನ ಎರಡು ವರ್ಷಗಳಲ್ಲಿ, ಸ್ಟೀವನ್ಸ್ ಹಲವು ಹಾಡುಗಳನ್ನು ಧ್ವನಿಮುದ್ರಿಸಿದನು. ಅಲ್ಲದೇ ಜಿಮಿ ಹೆಂಡ್ರಿಕ್ಸ್ ನಿಂದ ಎಂಗೇಲ್ ಬರ್ಟ್ ಹಂಪರ್ ಡಿಂಕ್ ನ ವರೆಗಿನ ಕಲಾವಿದರೊಂದಿಗೆ ಪ್ರವಾಸ ಬೆಳೆಸಿದನು. ನಿರ್ದಿಷ್ಟವಾದ ಶ್ರೋತೃಗಳನ್ನು ಗುರಿಯಾಗಿಸಿಕೊಂಡು ಮಾಡುವ ಸಂಗೀತ ಚಟುವಟಿಕೆಯ ಪರಿಪಾಠ ಇನ್ನೂ ಪ್ರಾರಂಭವಾಗಿರಲಿಲ್ಲ. ಆದ್ದರಿಂದ ಸಾಮಾನ್ಯವಾಗಿ ಈ ಸಮಯದಲ್ಲಿ ಆತ ಪ್ರಸಿದ್ಧ ವ್ಯಕ್ತಿಗಳ ಅಸಾಧಾರಣ ಶ್ರೇಣಿ ಎಂದು ಪರಿಗಣಿಸುವವರೊಂದಿಗೆ ಪ್ರವಾಸ ಬೆಳೆಸುತ್ತಿದ್ದ. ಸ್ಟೀವನ್ಸ್ ಅನ್ನು ಸದಾ ಉಲ್ಲಾಸ ಮುಖಭಾವದ ಹದಿಹರೆಯದ ತಾರೆ ಎಂದು ಪರಿಗಣಿಸಲಾಗುತ್ತಿತ್ತು. ಈ ಪರಿಗಣನೆ ಬಿಡುಗಡೆಯಾದ ಆತನ ಅನೇಕ ಏಕಗೀತೆಗಳನ್ನು ಬ್ರಿಟಿಷ್ ಪಾಪ್ ಸಂಗೀತದ ಪಟ್ಟಿಗಳಲ್ಲಿ ಸ್ಥಾನವನ್ನು ಪಡೆಯುವಂತೆ ಮಾಡಿತು. ಈ ಕೆಲವೊಂದು ಯಶಸ್ಸುಗಳು ವಂಡರ್ ಫುಲ್ ರೇಡಿಯೋ ಲಂಡನ್ ನ ಪೈರೇಟ್ ರೇಡಿಯೊ ಕೇಂದ್ರಕ್ಕೆ ಸಲ್ಲುತ್ತವೆ. ಏಕೆಂದರೆ ಇದು ಆತನ ಹಾಡುಗಳನ್ನು ಪ್ರಸಾರಮಾಡುವ ಮೂಲಕ ಆತನಿಗೆ ಅಭಿಮಾನಿ ಬಳಗವನ್ನು ಕಟ್ಟಿಕೊಟ್ಟಿತು. 1967 ರ ಆಗಸ್ಟ್ ನಲ್ಲಿ, ಈತ ರ ಧ್ವನಿಮುದ್ರಿಸುವ ಕಲಾವಿದರೊಂದಿಗೆ ಆತ ರೇಡಿಯೋ ಪ್ರಸಾರಕ್ಕೆ ತೆರಳಿದನು. ಆಗ ಸ್ಟೇಷನ್ ಮುಚ್ಚಿದ್ದರಿಂದ ಅದು ತನಗೆ ಸಾಕಷ್ಟು ಸವಲತ್ತು ನೀಡಿದ್ದನ್ನು ನೆನೆದು ಆತ ದುಃಖಸಿದ.

ಆತನ 1967 ರ ಡಿಸೆಂಬರ್ ಆಲ್ಬಂ "ನ್ಯೂ ಮಾಸ್ಟರ್ಸ್" , ಯುನೈಟೆಡ್ ಕಿಂಗ್ಡಮ್ ನಲ್ಲಿ ಸ್ಥಾನಪಡೆದುಕೊಳ್ಳುವುದರಲ್ಲಿ ವಿಫಲವಾಯಿತು . ಆಲ್ಬಂ ಆತನ "ದಿ ಫಸ್ಟ್ ಕಟ್ ಇಸ್ ದಿ ಡೀಪೆಸ್ಟ್" ಎಂಬ ಹಾಡಿಗಾಗಿ ಈಗ ಅತ್ಯಂತ ಜನಪ್ರಿಯವಾಗಿದೆ. ಈ ಹಾಡನ್ನು £30 ಗಳಿಗೆ P.P. ಆರ್ನಾಲ್ಡ್ ಎಂಬುವವಳಿಗೆ ಮಾರಿದನು. ಇದು ಅವಳಿಗೆ ದೊಡ್ಡ ಜನಪ್ರಿಯತೆ ತಂದುಕೊಟ್ಟಿತು, ಹಾಗು ಕೀತ್ ಹ್ಯಾಮ್ ಶ್ಯೇರ್, ರಾಡ್ ಸ್ಟಿವರ್ಟ್, ಜೇಮ್ಸ್ ಮೊರಿಸನ್, ಮತ್ತು ಶೆರಿಲ್ ಕ್ರೋ ಎಂಬುವವರಿಗೆ ಅಂತರರಾಷ್ಟ್ರೀಯ ಯಶಸ್ಸನ್ನೂ ತಂದುಕೊಟ್ಟಿತು. ನಲವತ್ತು ವರ್ಷಗಳ ನಂತರ ಆತನು , ಹಾಡಿನ ಮೊದಲನೆಯ ಡೆಮೋವನ್ನು(ಪ್ರಾತ್ಯಕ್ಷಿಕೆ) ಧ್ವನಿಮುದ್ರಿಸಿದ. ಇದು ಒಂದರ ಹಿಂದೆ ಒಂದರಂತೆ ASCAP ನ "ವರ್ಷದ ಗೀತರಚನಾಕಾರ" ಎಂಬ ಎರಡು ಪ್ರಶಸ್ತಿಗಳನ್ನು 2005 ಮತ್ತು 2006 ರಲ್ಲಿ ಗೆದ್ದುಕೊಂಡಿತು.

ಧಾರ್ಮಿಕ ಮತಾಂತರ
ಮಾನನಷ್ಟ ಮೊಕದ್ದಮೆ
ಸಂಗೀತದ ಆರಂಭಿಕ ವೃತ್ತಿಜೀವನ
ಯುಸುಫ್ ಇಸ್ಲಾಂ ಆಗಿ ಬದುಕು (1978 ರಿಂದ ಇಲ್ಲಿಯವರೆಗೆ)